als_Latn dik_Latn sag_Latn
Në mbështetje të vendimit të Kuvendit të Komunës së Podujevës për kompensimin e shpenzimeve për shërbimet e varrimit të qytetarëve, me vendbanim të përhershëm në territorin e Komunës së Podujevës, kryetari i Komunës së Podujevës, z. Agim Veliu dhe kryetari i Këshillit të Bashkësisë Islame në Podujevë, z. Bekim Jashari, nënshkruan sot Marrëveshje mirëkuptimi për kompensimin e shpenzimeve për shërbimet e varrimit.
Në bazë të marrëveshjes së nënshkruar, Komuna e Podujevës e bën kompensimin e një pjese të shpenzimeve, ndërsa Këshilli i Bashkësisë Islame në Podujevë i kryen shërbimet e varrimit sipas rregullave dhe traditave Islame për qytetarët me vendbanim të përhershëm në territorin e Komunës së Podujevës.
Shërbimet e varrimit përfshijnë: fletëlajmërimet (afishet), vendin e pastrimit, pastrimin e kufomës, transportin e kufomës, qefinin, mbulesën e kufomës, dërrasat, piramidën.
Këshilli i Bashkësisë Islame faturat e shërbimeve i përgatit në baza mujore me dëshmi përkatëse për çdo rast të varrimit veç e veç.
Komuna e Podujevës faturat e dërguara nga Këshilli i Bashkësisë Islame i paguan në periudhën prej 01 deri më 15 në çdo muaj për muajin paraprak.
Faturat i dërgohen Drejtorisë së Buxhetit dhe Financave.
Kompensimi i shërbimeve të varrimit, sipas kësaj marrëveshjeje, në asnjë mënyrë nuk ndërlidhet me pagesën e anëtarësisë ndaj Bashkësisë Islame, çështje e cila edhe më tutje mbetet në raportet e deritashme të qytetarëve me Bashkësinë Islame.
Pastrimi i kufomave bëhet në vendin për pastrimin e kufomave të Bashkësisë Islame apo sipas dëshirës së familjarëve edhe në shtëpinë e të vdekurit.
Dëshminë e mjekut për konstatimin e vdekjes e siguron familja e të vdekurit.
Në rastet kur qytetari me vendbanim të përhershëm në Komunën e Podujevës vdes në QKUK apo në ndonjë spital tjetër në Prishtinë, transportin e kufomës e bënë Këshilli i Bashkësisë Islame.
Marrëveshja është bërë në një afat tre vjeçar dhe fillon të zbatohet nga 1 maj 2013.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn